सिलवासा, सं. दानह कांग्रेस द्वारा पूर्व. प्रधानमंत्री स्व. राजीव गांधी की पुण्यतिथि पर उन्हें श्रद्धांजलि अर्पित की. कांग्रेस प्रमुख मोहनभाई डेलकर के मार्गदर्शन में प्रदेश कांग्रेस कार्यालय में पार्टी के पदाधिकारी एवं कार्यकर्ता एकत्रित हुए और स्व. राजीव गांधी के तस्वीर के समक्ष दीप प्रागट्य कर श्रद्धा सुमन अर्पित किया. कांग्रेस पार्टी के पदाधिकारियों ने राजीव गांधी के प्रधानमंत्री के कार्यकाल की याद ताजा की. भारत रत्न राजीव गांधी कम्प्यूटर क्रांति के सर्जक थे. आधुनिक टेक्नोलॉजी एवं कृषि क्षेत्र में देश को स्वावलंबन बनाने के किये गये साहसिक प्रयासों एवं राजनीति में प्रवेश के बाद राजीव गांधी ने देश को नई दिशा देने के कारण राजीव गांधी को हमेशा याद रखा जाएगा. इस अवसर पर पार्टी के उपाध्यक्ष डॉ.टी.पी.चौहान, जिला पंचायत प्रमुख रमण काकवा, उपप्रमुख महेश गावित, पार्टी के महामंत्री दीपक प्रधान, खजांची सुरेश कोटियान, इन्द्रजीत परमार, नगरपालिका के काउंसिलर सुमन पटेल, जिला पंचायत एवं ग्राम पंचायत के चुने जनप्रतिनिधि, महिला कांग्रेस की जिगीशा पटेल, अनिसा मुलतानी सहित युवा कांग्रेस, सेवादल के कार्यकर्ता उपस्थित रहे.